三界凡夫将所修证的欲界、色界总共五种非解脱境界，误计为涅槃境界。首楞严经卷十：「又三摩中诸善男子，坚凝正心魔不得便，穷生类本观彼幽清常扰动元，于后后有生计度者，是人坠入五涅槃论。或以欲界为正转依，观见圆明生爱慕故；或以初禅性无忧故；或以二禅心无苦故；或以三禅极悦随故；或以四禅苦乐二亡，不受轮回生灭性故。迷有漏天作无为解，五处安隐为胜净依，如是循环五处究竟。由此计度五现涅槃，堕落外道惑菩提性，是则名为第十外道，立五阴中五现涅槃心颠倒论。」